**projektas**

**reg. Nr. T-117**

**2.22. darbotvarkės klausimas**

**Pasvalio rajono savivaldybės taryba**

# SPRENDIMAS

**DĖL PRITARIMO PROJEKTO „Mūšos gatvės, Pasvalio mieste, apšvietimo modernizavimas“ ĮGYVENDINIMUI**

2020 m. birželio d. Nr.T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu bei 4 dalimi, 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-LVPA-T-116 priemonės „Gatvių apšvietimo modernizavimas“ projektų finansavimo sąlygų aprašu Nr. 1, patvirtintu Lietuvos Respublikos energetikos ministro 2020 m. balandžio 30 d. įsakymu Nr. 1-113 „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-LVPA-T-116 priemonės „Gatvių apšvietimo modernizavimas“ projektų finansavimo sąlygų aprašo Nr. 1 patvirtinimo“, Pasvalio rajono savivaldybės taryba nusprendžia:

1. Pritarti, kad Pasvalio rajono savivaldybės administracija paramai gauti pagal 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-LVPA-T-116 priemonės „Gatvių apšvietimo modernizavimas“ teiktų ir, gavusi paramą, įgyvendintų projektą „Mūšos gatvės, Pasvalio mieste, apšvietimo modernizavimas“ (toliau – projektas).

2. Prisidėti prie šio sprendimo 1 punkte nurodyto projekto finansavimo Savivaldybės lėšomis ne mažiau kaip 50 procentų visų tinkamų finansuoti projekto išlaidų bei užtikrinti tinkamų finansuoti išlaidų dalies, kurios nepadengs projektui skiriamo finansavimo lėšos, ir netinkamų, bet būtinų projektams įgyvendinti išlaidų apmokėjimą Pasvalio rajono savivaldybės lėšomis.

3. Įgalioti Pasvalio rajono savivaldybės administracijos direktorių pasirašyti su nurodyto projekto paraiškos pateikimu, vertinimu ir su projekto įgyvendinimu susijusius dokumentus (sutartis ir kt.).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

skyriaus vedėjas

G. Vitkus

2020-05-29 tel. (8 451) 54 037

Suderinta DVS Nr. RTS-124

Pasvalio rajono savivaldybės tarybai

**AIŠKINAMASIS RAŠTAS**

**DĖL PRITARIMO PROJEKTO „Mūšos gatvės, Pasvalio mieste, apšvietimo modernizavimas“ ĮGYVENDINIMUI**

2020 m. gegužės 29 d.

Pasvalys

**1. Problemos esmė.**

Pasvalio rajono savivaldybės administracija ne vėliau kaip iki 2020 metų rugsėjo 1 dienos ketina pateikti paraišką ir kitus reikalingus dokumentus dėl projektopagal 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-LVPA-T-116 priemonę „Gatvių apšvietimo modernizavimas“, įgyvendinimo. Vienas iš būtinų dokumentų, teikiant paraišką, yra Savivaldybės tarybos sprendimas dėl pritarimo Projektui, jo bendrafinansavimo ir įsipareigojimo padengti netinkamas finansuoti, tačiau šiam projektui įgyvendinti būtinas išlaidas, ir tinkamas išlaidas, kurių nepadengia projekto finansavimas.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Pagrindinis numatomo įgyvendinti projekto tikslas– sumažinti energijos suvartojimą gatvių apšvietimo infrastruktūroje. Projekto įgyvendinimo metu, parengus techninį projektą, numatomas Mūšos gatvės, Pasvalio mieste apšvietimo sistemos modernizavimas, didinant energijos vartojimo efektyvumą .

**3. Skaičiavimai, išlaidų sąmatos, finansavimo šaltiniai**.

Preliminarus projekto įgyvendinimo laikotarpis 2021–2022 metai. Projekto finansavimo intensyvumas iki 50 proc. visų tinkamų finansuoti projekto išlaidų. Numatoma projekto vertė 400 000,00 Eur. Savivaldybės dalis ne mažiau kaip 50 proc. (200 000,00 Eur). Mažiausia paramos suma vienam projektui įgyvendinti negali būti mažesnė nei 200 000 Eur su PVM.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Strateginio planavimo ir investicijų skyriaus

skyriaus vedėjas Gytis Vitkus